ไฟแนนซ์ทูเดย์
เรื่องฮอตที่สุดในวงการต้องโฟกัสไปที่การสรรหากรรมการผู้จัดการใหญ่ธนาคารกรุงไทย ที่หลายคนฟันธงว่า ปริญญา พัฒนภักดี รองกรรมการผู้จัดการใหญ่ ธนาคารกรุงไทย ที่ดูงานด้านปรับโครงสร้างหนี้และบริหารทรัพย์สินจะนอนมา
22 ก.ค. 2559

เรื่องฮอตที่สุดในวงการต้องโฟกัสไปที่การสรรหากรรมการผู้จัดการใหญ่ธนาคารกรุงไทย ที่หลายคนฟันธงว่า ปริญญา พัฒนภักดี รองกรรมการผู้จัดการใหญ่ ธนาคารกรุงไทย ที่ดูงานด้านปรับโครงสร้างหนี้และบริหารทรัพย์สินจะนอนมา
แต่อีกคนที่ต้องเรียกว่าอาจเป็น “ม้ามืด” ลือกันว่าเป็นคนนอกนั้นอาจจะผิด เพราะศึกครั้งนี้อาจเป็น “ศึกคนใน” ที่ลงแข่งชิงดำกันเอง บอกเลยว่าที่ละสายตาไม่ได้ เพราะรอบนี้เบื้องบนอาจถูกใจผู้บริหารคนหนุ่ม
ผู้บริหารคนหนุ่มในวงการธนาคารที่มีอายุอานามเพียงเลขหลัก 4 ก็ได้ขึ้นมาเป็นผู้บริหารสูงสุดในองค์กร มีชื่อที่คุ้นหูอย่าง วรวิทย์ ชัยลิมปมนตรี อดีตผู้อำนวยการธนาคารออมสิน อีกคนที่เพิ่งได้ตำแหน่งมาไม่นานคือ ฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) ซึ่งสองคนนี้ถือว่าฝีไม้ลายมือไม่เบา ทำให้โจทย์การมองผู้บริหารระดับสูงน่าถึงเวลาเปลี่ยนไปหรือไม่ต้องติดตาม
หลังจากที่ปลื้มกับผลงานแก้หนี้เสียได้ไม่นาน สถานการณ์ “เอสเอ็มอีแบงก์” ตอนนี้เจอร้องเรื่องสอบทุจริตทั้งของบอร์ดและผู้บริหารแบบรายวันทั้งเรื่องปล่อยกู้ แก้หนี้ งานนี้ผู้บริหารควรรีบชี้แจงให้สังคมเข้าใจดีกว่านิ่งไปเฉยๆ